|  |  |
| --- | --- |
| שם הסטז'רית: : סיון אשכנזי | **כ"ד בסיון תשע"ו** |
| כיתה: א'1  | **30/6/16** |
|  |  |
| **ממני אליך**סטז'רית יקרה, זהו נגמרה השנה הראשונה! שמחתי לראות שקיבלת את המשכורת הראשונה, ענו לך בגזברות ושפתחת קרן השתלמות. אני גאה בך שלקראת סוף השנה את ההדפסות עשית בבית הספר וסגרת את חבר המועדון בחנויות לציוד משרדי. שמחה שלמדת שקפה וחלב הם ציוד יקר ערך, למדת להתאפק לשירותים עד שעות אחה"צ ולפעמים אפילו לא שתית כוס מים. עשית בירורים, שיחות ודיונים ולא תמיד כולם יצאו מרוצים. פדגוגיות, ימי הורים בטוח שלא חסרים לך טפסים, הצגות, תורנויות וטיולים היו חלק משגרת הימים. היית חולה, חיפשת מחליפה עד שכמעט יצאה לך הנשמה. תכניות שבועיות, טקסים ואירועים לא לשכוח גם חדר מחשבים. בקיצור, אומרים שאת "רק" מורה אבל בעצם את קצת ראש הממשלה. צאי לחופש, תהני, תתפנקי מגיע לך כי את אחת מיוחדת במינה.**גיליון הערכה- שנת סטא'ז** |

|  |  |
| --- | --- |
| **מקצוע** | **הערכה** |
| **שיחות הורים** | ענית לכל ההורים הנחמדים, הלחוצים והדורשים בכל שעות המענה הטלפוני באדיבות, מקצועיות תוך עצירת חייך האישיים והשתקת הילדים.  |
| **מערכי שיעור** | עמדת באתגר והכנת 1152 מערכי שיעור שונים יצירתיים ומגוונים. ביקרת בכל אתרי האינטרנט ושמרת כל פוסט ב"מורות משקיעות" בהצלחה. |
| **הפסקות** | הצלחת להקדיש זמן בהפסקות לתורנויות, שיחות עם תלמידים, שיחות על תלמידים ומתן שקיות קרח. אה כן גם קצת קפה. |
| **בדיקת מבחנים** | סחבת דפים רבים הביתה, ניכר כי המבחנים נבדקו בתשומת לב רבה תוך כדי שטיפת כלים. |
| **בדיקת מיילים** | היית מחוברת 24/7 לתיבת המייל האישי שלך ופתחת בהצלחה 10 תיקיות שונות. |
| **עבודת צוות** | הוכחת יכולת שילוב והתאמה לסובבים אותך, גילית יוזמה, התנדבות והתחשבת בצרכי האחרים. |
| **ניהול כיתה** | כיתתך אסתטית ונקייה הקדשת שעות רבות להדפסה וגזירה. ניכר כי הקפדת על כללי הכיתה.  |
| **אסיפת הורים ראשונה** | התרגשת, הזעת ואפילו קצת גמגמת אך בסופו של הערב עם חיוך וסיפוק יצאת. |
| **ישיבות פדגוגיות** | גילית בקיאות בכל תלמיד ותלמיד. ניכר כי הקדשת שעות שינה רבות למילוי הטפסים.  |
|  |  |  |  |  |
|  |  |  |  |  |
|  | חתימת החונכת |  | חתימת המשפחה |  | חתימת המנהלת |  |